open-index/open-wikipedia-markdown huggingface dataset:
แลมฮ็อต ซิมาโมรา

**แลมฮอต ซีมาโมรา** (Lamhot Simamora)นักมวยสากลชาวอินโดนีเซีย เกิดเมื่อ 8 สิงหาคม พ.ศ. 2513 สถิติการชก 11 ครั้ง ชนะ 10 (น็อค 3) เสมอ 1 
## ประวัติ
ซิมาโมราขึ้นชกมวยสากลอาชีพครั้งแรกเมื่อ 24 มีนาคม พ.ศ. 2533 ชนะคะแนน อามง กิน ที่อินโดนีเซีย จากนั้นได้ขึ้นชิงแชมป์อินโดนีเซียรุ่นซูเปอร์ฟลายเวทเมื่อ 3 กันยายน พ.ศ. 2533  ชนะคะแนนยอสซี อัมนีฟู ได้แชมป์มาครอง ซิมาโมราชกชนะอีกครั้งเดียวก็ขึ้นชิงแชมป์ OPBF รุ่นซูเปอร์ฟลายเวทเมื่อ 6 ตุลาคม พ.ศ. 2534 ปรากฏว่าเป็นฝ่ายชนะน็อค มาเรียนัส ยก 12 ได้ครองแชมป์ ซิมาโมราป้งกันแชมป์ไว้ได้ถึง 4 ครั้ง รวมทั้งป้องกันแชมป์ชนะนักมวยชาวไทยสองคนคือ สุขสวัสดิ์ ต.บุญเลิศ และชาติชาย ส.ธนิกุล หลังจากที่ชกป้องกันตำแหน่งครั้งล่าสุดเมื่อ 24 กรกฎาคม พ.ศ. 2536 แล้ว ซิมาโมราหยุดชกไปสองปี กลับมาชกอีกเมื่อ 28 มีนาคม พ.ศ. 2538 เสมอกับ เอเฟรน พินตอร์ จากนั้นก็ไม่ได้ขึ้นชกมวยอีก
## เกียรติประวัติ
 
* แชมป์อินโดนีเซียรุ่นซูเปอร์ฟลายเวท (2533)
* แชมป์ OPBF รุ่นซูเปอร์ฟลายเวท
** ชิง 30 มีนาคม 2534 ชนะน็อค มาร์ยานุส ยก 12 ที่ อินโดนีเซีย
** ป้องกันแชมป์ครั้งที่ 1, 2 กันยายน 2534 ชนะคะแนน โรเมโอ โอปรีอาซา ที่ อินโดนีเซีย
** ป้องกันแชมป์ครั้งที่ 2, 28 เมษายน 2535 ชนะน็อค สุขสวัสดิ์ ต.บุญเลิศ ยก 1 ที่ อินโดนีเซีย
** ป้องกันแชมป์ครั้งที่ 3, 28 กุมภาพันธ์ 2536 ชนะคะแนน ชาติชาย ส.ธนิกุล ที่ อินโดนีเซีย
** ป้องกันแชมป์ครั้งที่ 4, 24 กรกฎาคม 2536 ชนะคะแนน ลูคัส แมทธิว ที่ อินโดนีเซีย
** สละแชมป์

## อ้างอิง

* สถิติการชก boxrec.com  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ OPBF
หมวดหมู่:นักมวยสากลผู้ไม่เคยแพ้ใคร
คม ส.ธนิกุล

**คม ส.ธนิกุล** สถิติการชก 7 ครั้ง ชนะ 4 (น็อค 2) แพ้ 3

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นมินิมั่มเวทเมื่อ 21 มกราคม 2533 แพ้น็อค ชอย ฮิยอง ยก 5 ที่ เกาหลีใต้

## อ้างอิง

* สถิติการชก boxrec.com  
หมวดหมู่:นักมวยสากลชาวไทยรุ่นมินิมัมเวท
ชิลลา

**อาณาจักรชิลลา** (เกาหลีเก่า: , เยล: Syerapel, อาร์อาร์: *Seorabeol*; ) เป็นหนึ่งในอาณาจักรยุคสามราชอาณาจักรเกาหลีสถาปนาโดยพระเจ้าฮย็อกกอเซ เมื่อ 57 ปีก่อนคริสตกาล (พ.ศ. 486) ซึ่งอาณาจักรชิลลาเกิดจากการรวมตัวกันของอาณาจักรจินฮันกับชนเผ่าต่าง ๆ ทำให้อาณาจักรเติบโตขึ้นแล้วเปลี่ยนชื่อเป็นอาณาจักรชิลลา อาณาจักรชิลลาต้องทำสงครามกับอีก 3 อาณาจักรใหญ่คืออาณาจักรโคกูรยอ อาณาจักรแพ็กเจ และอาณาจักรคายา อยู่นานกว่า 500—600 ปีก่อนที่พระเจ้ามุนมูกษัตริย์องค์ที่ 30 แห่งอาณาจักรชิลลาซึ่งครองราชย์ระหว่าง ค.ศ. 661—681 จะสามารถรวบรวมแผ่นดินได้สำเร็จด้วยการกลืนโคกูรยอและแพ็กเจเข้าเป็นส่วนหนึ่งของชิลลาก่อนที่จะถูกโค่นอำนาจลงใน ค.ศ. 935

## หมายเหตุ

## อ้างอิง

### ข้อมูล
* 
* 
* 

## แหล่งข้อมูลอื่น

* Silla - World History Encyclopedia
* Gyeongju National Museum


หมวดหมู่:รัฐและดินแดนที่ก่อตั้งในศตวรรษที่ 1 ก่อนคริสตกาล
หมวดหมู่:สิ้นสุดในคริสต์ศตวรรษที่ 10
หมวดหมู่:ประวัติศาสตร์เกาหลี
หมวดหมู่:รัฐสิ้นสภาพในประวัติศาสตร์เกาหลี
หมวดหมู่:รัฐบรรณาการของจักรวรรดิจีน
หมวดหมู่:รัฐพุทธ
นามิกิ พรีซิชั่น จูเอิล

**บริษัท นามิกิ พรีซิชั่น จูเอิล จำกัด** (Namiki Precision Jewel Co.,Ltd.) คือบริษัทผู้ผลิตชิ้นส่วน อิเล็คทรอนิกส์ของประเทศญี่ปุ่น ซึ่งตั้งอยู่ในกรุงโตเกียว ประเทศญี่ปุ่น  บริษัทฯ ก่อตั้งในปี 1939 (พ.ศ. 2482) โดยเป็นผู้ผลิตตลับลูกปืนหินแซฟไฟร์สังเคราะห์ (sapphire jewel bearings) สำหรับเครื่องมือวัด electric บริษัท นามิกิ เป็นผู้ผลิตในอุตสาหกรรมอัญมณี, ดีซี คอร์เลสมอเตอร์ และ ดีซี บรัซเลสมอเตอร์, ส่วนประกอบมัลติฟังก์ชันใช้ในระบบสั่น, พรีซิชั่น เกียร์เฮด, อุปกรณ์ทางการแพทย์,  ตัวเรือนนาฬิกาข้อมือ และชิ้นส่วนอิเล็คทรอนิกส์อื่น ๆ ที่มีความเที่ยงตรงสูง 

## ผลิตภัณฑ์

### ชิ้นส่วนอัญมณี
บริษัท นามิกิ เป็นผู้ผลิตในอุตสาหกรรมอัญมณี เช่น  ตลับลูกปืนที่ทำด้วยอัญมณี (jewel bearings), ปลายเข็ม Diamond (diamond cantilevers), และแผ่นเวเฟอร์แซฟไฟร์ซึ่งทำจากแซฟไฟร์สังเคราะห์ที่ผลิตขึ้นเอง เมื่อไม่นานมานี้ ได้มีการพัฒนาแผ่นเวเฟอร์แซฟไฟร์แบบลำดับชั้น โดยความสูงของแต่ละชั้นเท่ากับ 0.22 นาโนเมตร ซึ่งสามารถนำไปใช้เป็นตัวอย่างมาตรฐานความสูง (height standard sample) ใน SPM และ Immobilization plate ที่ใช้ในการสังเกตวัสดุทางชีวภาพ 

### ดีซี มอเตอร์
บริษัท นามิกิ เป็นผู้ผลิตและจำหน่าย ดีซี คอร์เลส มอเตอร์, ดีซี บรัซเลสมอเตอร์ และเกียร์มอเตอร์ ในปี 2004 (พ.ศ. 2547) บริษัท นามิกิ ได้พัฒนาเกียร์มอเตอร์ที่มีขนาดเล็กที่สุดในโลก โดยมีขนาดเส้นผ่าศูนย์กลางเพียง 1.5 มม. ซึ่งสามารถนำเกียร์มอเตอร์ไปใช้ในอุปกรณ์ทางการแพทย์  (catheters  และ endoscopes) และหุ่นยนต์ขนาดเล็กได้ 

### ปั๊มของเหลว
บริษัท นามิกิ เป็นผู้ผลิตและจำหน่ายปั๊มจ่ายของเหลว และแอร์ปั๊มที่ทำงานโดยใช้มอเตอร์ ตัวปั๊มถูกนำไปใช้ในอิ้งค์เจท ปริ้นเตอร์ และอุปกรณ์ที่เกี่ยวกับเทคโนโลยีชีวภาพ รวมไปถึง Incubation system 

### ผลิตภัณฑ์ใช้ในระบบสั่น
มอเตอร์แบบสั่นของบริษัท นามิกิ ถูกใช้ในระบบสั่นสะเทือนของโทรศัพท์มือถือ  และในปัจจุบัน บริษัทฯ ได้ทำการผลิตลำโพงแบบสั่นซึ่งเป็นอุปกรณ์แบบมัลติฟังก์ชัน ที่ทำงานได้หลายอย่าง คือมีทั้งลำโพง, ตัวรับ และระบบสั่นสะเทือนในตัวเดียวกัน 

## อ้างอิง

## แหล่งข้อมูลอื่น
*Namiki Precision Jewel Co., Ltd.
*Namiki Precision (Thailand) Co., Ltd.
*Namiki Precision of Singapore Pte Ltd. 
*Adamant Co., Ltd 

หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2496
พาราเบน

thumb|150 px|โครงสร้างทางเคมีของสารประกอบกลุ่มพาราเบน (''para''-hydroxybenzoate) เมื่อ R คือหมู่อัลคิล

**สารกลุ่มพาราเบน** () เป็นสารกันเสียที่มีราคาถูกจึงเป็นที่นิยมใช้อย่างแพร่หลาย แม้จะได้รับการรับรองจากกระทรวงสาธารณสุขให้ใส่ได้แต่ในปริมาณที่กำหนด นิยมใช้กับเครื่องสำอางประเภท แชมพู ครีมนวดผม ครีมบำรุงผิวหน้า ครีมทำความสะอาด ครีมสำหรับเล็บ น้ำยาดัดผมถาวร และ ยาสีฟัน Paraben ชนิดที่นิยมใช้ ยกตัวอย่าง ได้แก่ Methylparaben, Ethylparaben ตามหัวข้อวิจัยต่างๆ แสดงให้เห็นว่า สารตัวนี้มีส่วนเพิ่มอัตราเสี่ยงต่อการเป็นมะเร็งของผู้หญิง โดยเฉพาะ มะเร็งเต้านม เพราะร่างกายของเราสามาตรดูดซึมเข้ากระแสเลือดได้อย่างรวดเร็ว เมื่อสารตัวนี้เข้าสู่ร่างกายจะทำงานเหมือนฮอร์โมนเอสโตรเจนที่ร่างกายผลิต ทำให้ร่างกายทำงานไม่สมดุล

หมวดหมู่:สารกันเสีย
หมวดหมู่:ฟีนอล
หมวดหมู่:วัตถุเจือปนอาหาร
หมวดหมู่:เอสเทอร์
บีอีทีพรีเซนต์สบียอนเซ่

***บีอีทีพรีเซนต์สบียอนเซ่*** () คืออัลบั้มวิดีทัศน์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ดีวีดีนี้ได้ออกวางจำหน่ายในรูปแบบคู่กับอัลบั้ม บี'เดย์ ซึ่งก็ได้บรรจุเบื้องหลังการถ่ายแบบของ บียอนเซ่ ร่วมไปถึงนักร้องอื่นๆพูดถึงอัลบั้มของเธอ

## รายชื่อเพลง
# What Is B'Day
# The First Single - "Deja Vu"
# Sophomore Jinx?
# My Dream Team
# "Get Me Bodied"
# "Irreplaceable"
# "Dangerously In Love"
# I'm 100% in control
# BET Awards 2003 - "Crazy In Love"
# BET Awards 2004 - Mo'nique
# BET Awards 2006 - "Deja Vu"
# Me, Myself, and I
# Dreamgirl
# Be A Celebrity
# The End

### มิวสิกวิดีโอและการแสดง
# Deja Vu
# Deja Vu (Live) 2006 BET Awards
# Check On It
# Crazy In Love
# Crazy In Love (Live) 2003 BET Awards
# Dangerously In Love
# Me, Myself, and I

### วิดีโอเพิ่มเติม
# Access Granted "Me, Myself and I”
# Beyoncé All Girl Band Rehearsal
# Dreamgirls Trailer 
# House of Deréon
# Coming Soon from BET Networks
# Coming Soon from Music World

หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงของบียอนเซ่ โนวส์
อะลิตเทิลบิตลองเกอร์

***อะลิตเทิลบิตลองเกอร์*** () เป็นสตูดิโออัลบั้มชุดที่ 3 ของศิลปินกลุ่มป็อปร็อกอเมริกัน โจนาสบราเทอร์ส และถือเป็นอัลบั้มชุดที่ 2 ภายใต้สังกัดฮอลลีวูดเรเคิดส์และดำเนินงานภายใต้ Sony/ATV Music Publishing ออกวางขายเมื่อวันที่ 12 สิงหาคม ค.ศ. 2008 อัลบั้มได้รับเสียงวิจารณ์โดยได้ 4 ดาวทั้งจากโรลลิงสโตน ออลมิวสิก และเบลนเดอร์

ซิงเกิลแรกคือ "Burnin' Up" ออกเมื่อ 20 มิถุนายน ค.ศ. 2008 อัลบั้มติดอันดับ 40 ของนิตยสารโรลลิงสโตนในหัวข้อ 50 อัลบั้มยอดเยี่ยมแห่งปี 2008 หนึ่งในเพลงจากอัลบั้มคือ "Video Girl" ติดอยู่อันดับ 49 ของนิตยสารโรลลิงสโตนในหัวข้อ 100 เพลงที่ดีที่สุดในปี 2008

## อ้างอิง

หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของโจนาสบราเทอร์ส
ทีมิส

thumb|right|260px|ทีมิส

**ทีมิส** () เป็นเทพีในกลุ่มไททันตามเทพปกรณัมกรีกซึ่งได้รับการพรรณนาว่าสามารถ "ให้คำปรึกษาที่ดี" และเป็นบุคคลาธิษฐานของความสงบเรียบร้อย กฎหมาย และจารีตประเพณี คำว่า "Themis" แปลว่า "กฎสวรรค์" (divine law) ตรงกันข้ามกับกฎที่มนุษย์สร้างขึ้น และมีความหมายตามตัวว่า "อันซึ่งประดิษฐานไว้" (that which is put in place) มาจากคำกิริยา "τίθημι" แปลว่า "วาง" หรือ "ตั้ง" (to put)

ตามความเชื่อของกรีก ทีมิสเป็นผู้จัดระบบ "กิจการสังคมของมนุษย์โดยเฉพาะการมาชุมนุมกัน"  ผู้เชี่ยวชาญสาขาวิชาคลาสสิกโมเสส ไอ. ฟินลีย์ (Moses I. Finley) ตั้งข้อสังเกตเกี่ยวกับคำว่า "Themis" ซึ่งเป็นคำที่ใช้โดยโฮเมอร์ในศตวรรษที่ 8 ว่าเป็นคำที่ทำให้เกิดความมีระเบียบของสังคมในยุคมืดกรีก (Greek Dark Ages) ในศตวรรษที่ 10 และ 9 ก่อนคริสต์ศักราช:

"ทีมิส" เป็นคำที่แปลไม่ได้ [ทีมิส] คือสิ่งที่ได้รับการประทานจากพระเจ้าและเป็นสัญลักษณ์ของความมีวัฒนธรรม บางครั้งหมายถึงวัฒนธรรมอันถูกต้อง, กระบวนการอันเหมาะสม, ความมีระบบของสังคม และบางครั้งก็เพียงพระประสงค์ของพระเจ้าเท่านั้น (เช่นที่เห็นได้จากนิมิตร้าย (omen) เป็นต้น) ที่แทบจะไม่มีส่วนใดที่เกี่ยวข้องกับความถูกต้อง

ฟินลีย์กล่าวต่อไปว่า "ทีมิส" ปรากฏในประเพณี ธรรมเนียมพื้นบ้าน หรือ "mores" ที่ไม่ว่าจะใช้คำใดก็ตามต่างก็หมายถึงพลังอันยิ่งใหญ่ของสิ่งที่กระทำหรือไม่กระทำ โลกของโอดีสซุซเป็นโลกที่มีความเชื่อที่วิวัฒนาการมาแล้วอย่างลึกซึ้งถึงสิ่งใดที่เหมาะและที่ควร"

## อ้างอิง

หมวดหมู่:เทพไททัน
การแนะแนว

**การแนะแนว** () หมายถึง กระบวนการช่วยเหลือบุคคลให้เข้าใจตนเองและสิ่งแวดล้อม สร้างเสริมให้เขามีคุณภาพเหมาะสมตามความแตกต่างระหว่างบุคคล ค้นพบและพัฒนาศักยภาพของตน มีทักษะการดำเนินชีวิต มีวุฒิภาวะทางอารมณ์ ศีลธรรม จริยธรรม รู้จักการเรียนรู้ในเชิงพหุปัญหา รู้จักคิด ตัดสินใจ แก้ปัญหาในช่วงวิกฤติ วางแผนการศึกษาต่อ ประกอบอาชีพ และสามารถปรับตัวได้อย่างมีความสุขในชีวิตได้พัฒนาตนเองให้ถึงขีดสุดในทุกด้าน

## ประวัติ
### ประวัติการแนะแนวในสหรัฐอเมริกา
สหรัฐอเมริกานั้นเป็นประเทศที่ได้มีการศึกษาวิจัยและดำเนินการแนะแนวมาเป็นเวลานาน จนในปัจจุบันศาสตร์แห่งการแนะแนวในประเทศได้พัฒนาไปมาก อาจกล่าวได้ว่าสหรัฐอเมริกานั้น เป็นแม่บทแห่งการแนะแนว โดยได้เริ่มเป็นรูปแบบขึ้นเมื่อ “แฟรงค์ พาร์สันส์” (Frank Parsons) ได้ก่อตั้ง “สำนักงานการอาชีพ” (Vocational Bureau) ขึ้นที่เมืองบอสตัน สหรัฐอเมริกา ในปี ค.ศ. 1908 เขาได้แต่งหนังสือเรื่อง “การเลือกอาชีพ” (Choosing a Vocation) และบัญญัติศัพท์ “การแนะแนวอาชีพ” (Vocational Guidance) ขึ้น พาร์สันส์ได้รับการยกย่องว่าเป็นบิดาแห่งการแนะแนวอาชีพ เขายึดหลักในการแนะแนวอาชีพดังนี้ คือ
# **การวิเคราะห์บุคคล** นักแนะแนวจะช่วยผู้มารับบริการวิเคราะห์คุณสมบัติต่างๆ เช่น ความสามารถ ความสนใจ ความถนัด บุคลิกภาพ
# **การวิเคราะห์อาชีพ** นักแนะแนวจะช่วยให้ผู้รับบริการมีความรู้เกี่ยวกับอาชีพ เช่น มีความรู้เกี่ยวกับลักษณะอาชีพ ความต้องการของตลาดเกี่ยวกับอาชีพนั้นๆ เวลาและทุนทรัพย์ที่ใช้ในการเตรียมตัวเพื่อประกอบอาชีพ
# **การใช้วิจารณญาณในการตัดสินใจเลือกอาชีพ** นักแนะแนวช่วยให้ผู้รับบริการตัดสินใจเลือกอาชีพ โดยอาศัยหลักการวิเคราะห์ตนเองและวิเคราะห์อาชีพประกอบกัน

นับได้ว่าพาร์สันส์เป็นผู้นำแนวความคิดในการพิจารณาวิเคราะห์คุณสมบัติของบุคคลก่อนตัดสินใจเลือกอาชีพ ต่อจากนั้นมีการตื่นตัวเกี่ยวกับการใช้กลวิธีต่างๆ ในการวิเคราะห์บุคคล ทั้งกลวิธีที่ใช้แบบทดสอบและไม่ใช้แบบทดสอบ ได้มีผู้จัดทำแบบทดสอบต่างๆ ขึ้น เช่น แบบทดสอบสติปัญญา ความถนัด ความสนใจ และมีผู้รวบรวมข้อมูลเกี่ยวกับอาชีพขึ้นเพื่อใช้ในการแนะแนวอาชีพ

## อ้างอิง

หมวดหมู่:การศึกษา
พระราชวังลุกซ็องบูร์

**พระราชวังลุกซ็องบูร์** (; ) เป็นพระราชวังที่ตั้งอยู่ทางตอนเหนือของสวนลุกซ็องบูร์ในกรุงปารีสในประเทศฝรั่งเศส ในปัจจุบันใช้เป็นที่ทำการของวุฒิสภา (French Senate) สวนลุกซ็องบูร์มีเนื้อที่ทั้งสิ้น 25 เฮ็คตาร์ที่เป็นลานหญ้าและทางเดินกรวดที่มีรูปปั้นตั้งอยู่เป็นระยะ ๆ สลับกับอ่างน้ำ

## ประวัติ
[thumb|200px|left|พระราชวังลุกซ็องบูร์สร้างเลียนแบบ[วังพิตติในเมืองฟลอเรนซ์]]
พระราชวังลุกซ็องบูร์ได้รับการก่อสร้างขึ้นสำหรับสมเด็จพระราชินีมารี เดอ เมดิชิพระบรมราชชนนีในพระเจ้าหลุยส์ที่ 13 แห่งฝรั่งเศสและกัสตง ดยุคแห่งออร์เลอ็อง (Gaston, Duke of Orleans) ในบริเวณใกล้กับบริเวณที่เดิมเป็นออแตลปาร์ตีกูว์ลีเย (hôtel particulier) ที่เป็นของฟร็องซัว-อ็องรี เดอ มงมอร็องซี ดุ๊กเดอลุกซ็องบูร์ (François-Henri de Montmorency, duc de Luxembourg) ซึ่งเป็นที่มาของชื่อพระราชวัง พระราชินีนาถมารีมีพระประสงค์ที่จะสร้างพระราชวังใหม่ที่ละม้ายวังพิตติในเมืองฟลอเรนซ์ที่เป็นเมืองประสูติของพระองค์ สถาปนิกเอกซาลอมง เดอ บร็อส จึงส่งสถาปนิกเกลม็อง เมเตโซ (Clément Metézeau‎) ไปยังฟลอเรนซ์เพื่อไปนำภาพวาดผังกลับมา พระราชินีนาถมารีทรงทรงซื้อโครงสร้างและสิ่งก่อสร้างที่ค่อนข้างใหญ่โตในปี ค.ศ. 1612 และมีพระราชโองการให้ก่อสร้างสิ่งก่อสร้างใหม่ขึ้นแทนที่ที่ทรงเรียกว่า “วังเมดิชิ” (Palais Médicis) ในปี ค.ศ. 1615  

การก่อสร้างพระราชวังและการตกแต่งเป็นพระราชกรณียกิจอันสำคัญทางศิลปะของพระองค์ แต่ในปัจจุบันสิ่งที่ตกแต่งภายในสำหรับพระองค์ไม่มีหลงเหลืออยู่แล้ว นอกไปจากบางส่วนที่ก่อสร้างขึ้นใหม่ใน *Salle du Livre d'Or*. ภาพชุดพระราชินีมารี เดอ เมดิชิที่ทรงจ้างให้ปีเตอร์ พอล รูเบนส์และภาพเขียนอื่น ๆ ก็กระจัดกระจายไปเป็นของพิพิธภัณฑ์ต่าง ๆ

## อ้างอิง

 
## ดูเพิ่ม
* วัง

## แหล่งข้อมูลอื่น

ลุกซ็องบูร์
หมวดหมู่:สิ่งก่อสร้างแบบเรอแนซ็องส์
หมวดหมู่:สิ่งก่อสร้างในปารีส
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ทศวรรษ 1610
หมวดหมู่:อาคารสภานิติบัญญัติ
หมวดหมู่:ที่ตั้งของสภานิติบัญญัติแห่งชาติ
รองเท้าคอมแบต

**รองเท้าคอมแบต** เป็นชื่อเรียกรองเท้าหนังที่มีการใช้วัสดุทนทานและหนังสัตว์เป็นส่วนประกอบเพื่อเสริมความแข็งแรง ปัจจุบันมีการใช้ผ้าเคลือบสารเคมีและพลาสติกมาใช้เพื่อให้มีความยืดหยุ่นต่อสภาพการใช้งาน โดยนิยมใช้กันมาในงานก่อสร้าง หลอมโลหะ และทางการทหารที่ต้องมีการเดินป่าและต้องทนกับการใช้งานเป็นอย่างมาก

## ที่มา
รองเท้าบูตทางทหารออกแบบเพื่อสวมใส่และใช้ในวงการทหาร ในระหว่างการทำสงครามจริง หรือใช้ในการฝึกสงคราม การเดินขบวน และอื่น ๆ ที่เหมาะสมต่อกาลเทศะ

## ชื่อเรียกอื่น
รองเท้าคอมแบตได้รับการพัฒนามาเป็นรองเท้าบูตเข้าป่า รองเท้าบูตทะเลทราย และรองเท้าบูตที่ใช้ในสภาพอากาศหนาวจัดโดยเฉพาะ เช่นเดียวกับรองเท้าบูตแบบเกาะน้ำแข็ง และรองเท้าจัมป์บูต และรองเท้าแบบที่บริเวณข้อเท้าเป็นผ้าซึ่งเรียกว่า รองเท้าจังเกิล

## ประวัติ
ในช่วงสงครามโลกครั้งที่ 1 นั้นรองเท้าของทหารจะเป็นรองเท้าหนังธรรมดา (รูปร่างเหมือนรองเท้าคัทชูแบบผูกเชือกในปัจจุบัน) มีความยาวเลยตาตุ่มขึ้นมาหน่อยและเอาขากางเกงคลุมไว้ จากนั้นก็นำแถบผ้ามาพันทับให้ถึงใต้เข่าเพื่อความคล่องแคล่วในการเคลื่อนไหวและป้องกันแมลงหรือสัตว์อย่างทากเข้าไปในกางเกง รวมไปถึงหินดินทรายหลุดเข้าไปในรองเท้า แต่ว่ากว่าจะใส่แต่ละทีก็ใช้เวลาพอสมควรแถมพื้นยังค่อนข้างบาง เจอตะปูหรือหินคมๆ ไปนี่ก็มีเลือดออกกันบ้างแถมรองเท้าชนิดใส่เดินนานๆ แล้วพอถอดทีนิ้วเท้าถึงกับหมดความรู้สึก

ต่อมาเข้าสู่ช่วงสงครามโลกครั้งที่ 2 พลโท Williiam P. Yarborough แห่งกองทัพสหรัฐฯ จึงออกแบบรองเท้าที่มีชื่อว่า “จัมป์บูท” มาเพื่อใข้กับหน่วยพลร่ม 501 และทำการแก้ปัญหาที่เกิดขึ้นในรองเท้าทหารยุคเก่าๆ เป็นรองเท้าแบบเชือกผูก หัวมนและแข็งเพื่อปกป้องนิ้วเท้าจากการกระแทกและไม่บีบนิ้วเท้าจนเกินไป มีความยาวเกือบครึ่งหน้าแข้งแต่สิ่งที่ต่างออกไปนั่นก็คือพื้นรองเท้าและส้นที่มีความหนาพอสมควร ซึ่งต่อมารองเท้ารูปแบบนี้ก็ถูกใช้ในทหารทุกหน่วยของกองทัพสหรัฐฯ และแพร่หลายไปในกองทัพเกือบทั่วโลก

ปัจจุบันนั้นรองเท้าคอมแบทก็ยังคงมีหน้าตาเหมือนเดิมไม่เปลี่ยนไปจากเมื่อเกือบร้อยปีก่อน ในกองทัพของหลายๆ ประเทศที่ส่งทหารเข้าไปทำสงครามในต่างแดน ก็ได้มีการพัฒนารองเท้าคอมแบทให้ใส่สบายมากขึ้นและเหมาะกับสภาพภูมิประเทศที่ออกไปปฏิบัติการ แถมยังมีรองเท้าคอมแบทที่ถูกพัฒนามาให้สามารถลดความเสียหายในกรณีที่เหยียบกับระเบิดได้ เท่านั้นยังไม่พอ รองเท้าคอมแบทก็ยังถูกนำมาผนวกเข้ากับแฟชั่นในหลายๆ ยุคที่สื่อถึงความแมนของตัวผู้ใส่ได้

หมวดหมู่:เครื่องแต่งกาย
หมวดหมู่:รองเท้า
พระเจ้าแทโซ

พระเจ้าแทโซ (7 ปีก่อนคริสตกาล - คริสต์ศักราชที่ 22) ทรงเป็นผู้ครองอาณาจักรพูยอลำดับที่ 3 ต่อจากพระเจ้ากึมวา

## พระราชประวัติ

พระเจ้าแทโซ เป็นพระราชโอรสใน พระเจ้ากึมวา และเป็นพระราชนัดดาใน พระเจ้าแฮบูรู สมัยที่พระองค์ยังคงดำรงตำแหน่งองค์ชายแห่งอาณาจักรพูยอนั้น พระองค์ทรงเป็นปรปักษ์กับองค์ชายจูมง พระองค์ทรงทำทุกวิถีทางเพื่อกำจัดองค์ชายจูมงตลอดเวลา และเมื่อองค์ชายจูมงแยกออกไปตั้งอาณาจักรโคกูรยอที่แคว้นโชบุน พระองค์ก็ทรงทำสงครามกับอาณาจักรโคกูรยอตลอดเช่นกัน หลังจากที่พระองค์ได้ครองราชย์ต่อจากพระเจ้ากึมวา พระองค์ทรงปฏิรูปการทหารในอาณาจักรพูยอให้เข้มแข็งยิ่งขึ้น เข้มแข็งยิ่งกว่าอาณาจักรโคกูรยอ ทำให้อาณาจักรโคกูรยอในการปกครองของ พระเจ้ายูริ นั้นไม่กล้ากล้ำกรายเข้ามาในอาณาจักรพูยอ 

## สวรรคต

ตามประวัติศาสตร์นั้น พระเจ้าแทโซได้เสด็จสวรรคตจากการถูก พระเจ้าแดมูซิน สังหารพระองค์ในสงครามระหว่างอาณาจักรพูยอ กับ อาณาจักรโคกูรยอ ซึ่งสงครามครั้งนั้น เป็นช่วงบั้นปลายรัชกาลของพระองค์ และเนื่องจากพระเจ้าแทโซไม่ทรงมีรัชทายาท และไม่ทรงมีราชบุตร ทำให้พระเจ้าแดมูซิน ได้ทรงสถาปนาเจ้ายองโพพระอนุชาของพระเจ้าแทโซ เสด็จขึ้นครองราชย์ในเวลาต่อมา แต่อาณาจักรพูยอได้ถูกพระเจ้าแดมูซินผนวกเข้ากับอาณาจักรโคกูรยอ ทำให้นครพูยอมีฐานะเป็นประเทศราชของอาณาจักรโคกูรยอนับแต่นั้นเป็นต้นมา
ไอวอนนาแดนซ์วิธซัมบอดี (ฮูเลิฟส์มี)

**"ไอวอนนาแดนซ์วิธซัมบอดี (ฮูเลิฟส์มี)"** () เป็นซิงเกิลแรกจากผลงานสตูดิโออัลบั้มชุดที่ 2 ของวิตนีย์ ฮูสตัน ชุด *Whitney* มีโปรดิวเซอร์คือนาราดา ไมเคิล วอลเดน และเขียนโดยจอร์จ เมอร์ริลล์และแชนนอน รูบีแคม จากวงบอยมีตส์เกิร์ล ที่เคยแต่งเพลงอันดับ 1 ก่อนหน้านี้ของวิตนีย์ ฮูสตันคือ "ฮาววิลล์ไอโนว์" เพลงที่เรียบเรียงดั้งเดิมจะมีความเป็นคันทรีกว่าแต่ถูกดัดแปลงให้กลายเป็นเพลงเต้นรำโดยวอลเดน

เพลงนี้ขึ้นอันดับ 1 บนบิลบอร์ดฮอต 100 เมื่อวันที่ 27 มิถุนายน ค.ศ. 1987 (ในวันเดียวกับที่อัลบั้ม *Whitney* เปิดตัวที่อันดับ 1 ถือเป็นศิลปินหญิงคนแรกที่ทำได้) เพลงติดอันดับ 1 นาน 2 สัปดาห์ และยังติดอันดับ 4 ของชาร์ตปลายปีนั้น

ในเดือนกันยายน ค.ศ. 2025 แคลัม สกอตต์ นักร้องชื่อดัง ได้นำเพลงนี้มาเรียบเรียงใหม่เป็นแนวบัลลาด และได้รับอนุญาตจากครอบครัวและผู้จัดการมรดกของฮูสตันให้นำเสียงร้องต้นฉบับของฮูสตันมารวมด้วย โดยใช้เทคโนโลยีของห้องบันทึกเสียงที่ทันสมัยในปัจจุบันในการแยกเสียงร้องของฮูสตันออกจากดนตรีต้นฉบับ

## อ้างอิง

หมวดหมู่:เพลงในปี พ.ศ. 2530
หมวดหมู่:เพลงของวิตนีย์ ฮูสตัน
หมวดหมู่:ซิงเกิลในปี พ.ศ. 2530
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ทรูคัลเลอร์ส

**"ทรูคัลเลอร์ส"** () เป็นเพลงที่เขียนโดยนักเขียนเพลงบิลลี สไตน์เบิร์กและทอม เคลลี เป็นซิงเกิลแรกของอัลบั้มในชื่อเดียวกัน ของผลงานสตูดิโออัลบั้มชุดที่ 2 ของซินดี ลอเปอร์ ถือเป็นเพลงเดียวในอัลบั้มที่ลอเปอร์ไม่ได้มีส่วนช่วยในการเขียน เพลงนี้ขึ้นอันดับสูงสุดอันดับ 1 ในชาร์ตบิลบอร์ดฮอต 100 อันดับ 3 ในออสเตรเลีย และอันดับ 12 บนยูเคซิงเกิลส์ชาร์ต

ในปี 1988 ฟิล คอลลินส์ได้นำเพลงนี้มาทำใหม่ในอัลบั้มชุด *...Hits*

## อ้างอิง

หมวดหมู่:เพลงของซินดี ลอเปอร์
หมวดหมู่:เพลงของฟิล คอลลินส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2529
หมวดหมู่:ซิงเกิลในปี พ.ศ. 2541
องค์การบริหารส่วนตำบลศีรษะจรเข้ใหญ่

**องค์การบริหารส่วนตำบลศีรษะจรเข้ใหญ่** เป็นองค์การบริหารส่วนตำบลแห่งหนึ่งในเขตอำเภอบางเสาธง จังหวัดสมุทรปราการ

## ที่มาของชื่อ
ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้ใหญ่" และ "ตำบลศีรษะจรเข้น้อย" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน

## อาณาเขต
* **ทิศเหนือ** ติดต่อกับเขตองค์การบริหารส่วนตำบลศีรษะจรเข้น้อย (อำเภอบางเสาธง)
* **ทิศตะวันออก** ติดต่อกับเขตองค์การบริหารส่วนตำบลบางเสาธง (อำเภอบางเสาธง)
* **ทิศใต้** ติดต่อกับเขตองค์การบริหารส่วนตำบลบางเสาธงและเขตเทศบาลตำบลบางเสาธง (อำเภอบางเสาธง)
* **ทิศตะวันตก** ติดต่อกับเขตองค์การบริหารส่วนตำบลบางโฉลง (อำเภอบางพลี)

## แหล่งข้อมูลอื่น
* องค์การบริหารส่วนตำบลศีรษะจรเข้ใหญ่

ศีรษะจรเข้ใหญ่
หมวดหมู่:อำเภอบางเสาธง
เลสลีย์ กอร์

**เลสลีย์ กอร์** () (2 พฤษภาคม พ.ศ. 2489 - 16 กุมภาพันธ์ พ.ศ. 2558) เป็นนักร้อง-นักแต่งเพลงชาวอเมริกัน ในยุคสมัยของเกิร์ลกรุ๊ปรุ่งเรือง เธอเป็นที่รู้จักดีในผลงานเพลงดังในค.ศ. 1963 เพลง "It's My Party" ที่เธอได้บันทึกเสียงเมื่ออายุ 16 ปี หลังจากที่โด่งดังเธอเป็นที่จดจำในฐานะนักร้องทีนป็อปในช่วงค.ศ. 1963 - 1967 ในช่วงเวลาที่เธอเกิด ครอบครัวของเธออยู่ในระหว่างเปลี่ยนชื่อกลับเป็นชื่อรัสเซีย (กอร์)

ชาวไทยมักคุ้นเคยชื่นชอบเพลง  "Just Let Me Cry " และยังมีผู้ฟังนิยมขอเพลงนี้ทางรายการวิทยุจนถึงปัจจุบัน กอร์เสียชีวิตด้วยโรคมะเร็งปอดในวันที่ 16 มีนาคม พ.ศ. 2558 ที่แมนฮัตตัน ด้วยอายุ 68 ปี

## อ้างอิง

หมวดหมู่:นักร้องอเมริกันที่มีความหลากหลายทางเพศ
หมวดหมู่:บุคคลจากบรุกลิน
หมวดหมู่:บุคคลจากรัฐนิวเจอร์ซีย์
คริสตินา ริชชี

**คริสตินา ริชชี** () เกิดเมื่อวันที่ 12 กุมภาพันธ์ ค.ศ. 1980 เป็นนักแสดงชาวอเมริกัน มีชื่อเสียงครั้งแรกจากบทเวดส์เดย์ แอดดัมส์ ในภาพยนตร์เรื่อง *The Addams Family* (1991) รวมถึงภาคต่อ *Addams Family Values* (1993)

ภาพยนตร์ที่เธอแสดงมีตั้งแต่ภาพยนตร์แนวอาร์ต อย่างเช่น *The Ice Storm* (1997) หรือหนังดราม่า *Monster* (2004) หนังตลกนอกกระแสอย่าง *The Opposite of Sex* (1998) ที่ทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยม และยังมีผลงานภาพยนตร์บล็อกบัสเตอร์อย่าง *Sleepy Hollow* (1999)

ีริชชีผันตัวจากนักแสดงเด็กไปเป็นนักแสดงขวัญใจวัยรุ่น จนถึงนักแสดงผู้ใหญ่ และเธอยังมีบริษัทผลิตงานของตัวเอง ที่ชื่อ Blaspheme Films  ที่มีผลงานอย่าง *Pumpkin* และ *Prozac Nation* เธอยังแสดงภาพยนตร์เรื่อง *Black Snake Moan* (2007) และ *Penelope* (2008) และยังแสดงภาพยนตร์ดัดแปลงเรื่อง *Speed Racer* ในปี 2008

## อ้างอิง

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากแซนตามอนิกา
นอริช

thumb|280px |“มหาวิหารนอริช” ในนอริช
**นอริช** (, , สะกดอ่าน: Nor-rich) เป็นนครที่ตั้งอยู่ในเทศมณฑลนอร์ฟอล์กในอีสต์แองเกลียในภาคตะวันออกของอังกฤษในอังกฤษ เป็นเมืองบริหารส่วนภูมิภาคและเมืองเทศมณฑลของนอร์ฟอล์ก ระหว่างคริสต์ศตวรรษที่ 11 นอริชเป็นเมืองที่ใหญ่เป็นที่สองของอังกฤษรองจากลอนดอน ที่มีความสำคัญในประวัติศาสตร์ของอังกฤษ และเป็นที่ตั้งของมหาวิหารนอริช

## อ้างอิง

## แหล่งข้อมูลอื่น

หมวดหมู่:นครในสหราชอาณาจักร
หมวดหมู่:เมืองในเทศมณฑลนอร์ฟอล์ก
หมวดหมู่:เมืองเทศมณฑลในอังกฤษ
ชิชิสเตอร์

[thumb|280px |[อาสนวิหารชิชิสเตอร์ทางด้านตะวันตกเฉียงใต้ของกำแพงเมือง]]
**ชิชิสเตอร์** (, ) เป็นนครที่ตั้งอยู่ในเวสต์ซัสเซกซ์ในภาคตะวันออกเฉียงใต้ของอังกฤษในอังกฤษ ชิชิสเตอร์มีประวัติของการตั้งถิ่นฐานมาตั้งแต่สมัยโบราณ และเป็นเมืองสำคัญเมืองหนึ่งในบริเตนสมัยโรมัน ต่อมาก็มาเป็นเมืองสำคัญในสมัยแองโกล-แซกซัน 

ชิชิสเตอร์เป็นที่ตั้งของมุขมณฑลที่มีศูนย์กลางอยู่ที่อาสนวิหารชิชิสเตอร์ที่สร้างขึ้นในคริสต์ศตวรรษที่ 12 และเป็นที่ตั้งของโบสถ์คริสต์ที่เก่าแก่มากที่สุดในสหราชอาณาจักรหลายแห่ง

## อ้างอิง

* Alec Down. *Roman Chichester*. Chichester: Phillimore, 1988. ISBN 0-85033-435-7

## แหล่งข้อมูลอื่น

หมวดหมู่:นครในสหราชอาณาจักร
หมวดหมู่:เมืองในเทศมณฑลเวสต์ซัสเซกซ์
หมวดหมู่:เมืองเทศมณฑลในอังกฤษ
เบดฟอร์ดเชอร์

thumb|180px |ดอกกล้วยไม้ผึ้งดอกไม้ประจำมณฑลเบดฟอร์ดเชอร์
**เบดฟอร์ดเชอร์** (, ) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์และมณฑลในประวัติศาสตร์ที่เป็นส่วนหนึ่งของภาคตะวันออกของอังกฤษ

เบดฟอร์ดเชอร์มีเขตแดนติดกับเคมบริดจ์เชอร์, นอร์ทแธมป์ตันเชอร์, บัคคิงแฮมเชอร์ และ ฮาร์ทฟอร์ดเชอร์ จุดที่สูงที่สุดอยู่ที่ดันสตเบิลดาวน์สในชิลเทิร์นสที่สูง 243 เมตร

ส่วนหนึ่งของการส่งเสริมเบดฟอร์ดเชอร์ทางการตลาดในปี ค.ศ. 2002 ก็ได้มีการเลือกกล้วยไม้ผึ้งซึ่งเป็นดอกไม้ป่าให้เป็นดอกไม้ประจำมณฑล

ชื่อเล่นของผู้ที่มาจากมณฑลนี้คือ “เบดฟอร์ดเชอร์บุลดอก” หรือ “เบดฟอร์ดเชอร์แคลนเจอร์” ที่มาจากชื่ออาหาร

## อ้างอิง

* History of Bedfordshire 1066-1888 by Joyce Godber

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
ฮาร์ตฟอร์ดเชอร์

thumb|280px |ปราสาทฮาร์ตฟอร์ดในฮาร์ตฟอร์ดเชอร์
**ฮาร์ตฟอร์ดเชอร์** หรือ **ฮาร์ตฟอร์ดเชียร์** (, ) เป็นมณฑลในอังกฤษในสหราชอาณาจักรที่มีฐานะเป็นมณฑลภูมิศาสตร์และมณฑลนอกเมโทรโพลิตันที่ตั้งอยู่ทางภาคตะวันออกของอังกฤษโดยมีฮาร์ตฟอร์ดเป็นเมืองหลวง

ฮาร์ตฟอร์ดเชอร์เป็นหนึ่งในมณฑลรอบนครลอนดอนที่มีเขตแดนติดกับนครลอนดอนและปริมณฑล, บัคคิงแฮมเชอร์, เบดฟอร์ดเชอร์, เคมบริดจ์เชอร์ และ เอสเซ็กซ์ ฮาร์ตฟอร์ดเชอร์มีชื่อเสียงว่าเป็นเมืองเกิดของสมเด็จพระสันตะปาปาเอเดรียนที่ 4. ผู้เป็นพระสันตะปาปาพระองค์เดียวที่เกิดในหมู่เกาะอังกฤษ

## อ้างอิง

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
นอร์แทมป์ตันเชอร์

thumb|280px |ตึกเทศบาลเมืองนอร์แทมป์ตัน
**นอร์แทมป์ตันเชอร์** หรือ **นอร์แทมป์ตันเชียร์** (; ; ย่อ **Northants** หรือ **N/hants**) เป็นมณฑลในอังกฤษในสหราชอาณาจักรในภาคมิดแลนด์สตะวันออกของอังกฤษโดยมีนอร์แทมป์ตันเป็นเมืองหลวง และมีพรมแดนติดกับวอริคเชอร์, เลสเตอร์เชอร์, รัทแลนด์, เคมบริดจ์เชอร์ (รวมทั้งนครปีเตอร์บะระห์), เบดฟอร์ดเชอร์, บักกิงแฮมเชอร์ (รวมทั้งมิลตันคีนส์), ออกซฟอร์ดเชอร์ และลิงคอล์นเชอร์ นอร์แทมป์ตันเชอร์มีประชากร 747,622 คน (สถิติ ค.ศ. 2019)

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
คอเวนทรี

**คอเวนทรี** (, ) เป็นนครที่ตั้งอยู่ที่ ในเวสต์มิดแลนด์สในอังกฤษที่มีประชากรทั้งสิ้นราว 306,000 คน (ค.ศ. 2007) เป็นเมืองที่ใหญ่ที่สุดลำดับที่ 9 ในอังกฤษ, ลำดับที่ 11 ในสหราชอาณาจักร และลำดับที่ 2 เวสต์มิดแลนด์สรองจากเบอร์มิงแฮม

## อ้างอิง

## แหล่งข้อมูลอื่น

หมวดหมู่:นครในสหราชอาณาจักร
หมวดหมู่:เมืองในเทศมณฑลเวสต์มิดแลนส์
กิม ไกลส์เติร์ส

**กิม อันโตนี โลเดอ ไกลส์เติร์ส** () หรือ **กิม ไกลส์เติร์ส** เกิดเมื่อวันที่ 8 มิถุนายน ค.ศ. 1983 เป็นนักเทนนิสหญิงชาวเบลเยียม เธอเคยขึ้นครองมือ 1 ของโลกทั้งในประเภทเดี่ยวและประเภทคู่ จากสมาคมนักเทนนิสอาชีพหญิง หรือที่เรียกว่า WTA Tour

กิม ไกลส์เติร์ส ได้รางวัลในประเภทเดี่ยวทั้งหมด 34 รายการ และชนะ 11 รายการในประเภทคู่ โดยในปี 2005 ไกลส์เติร์สชนะแกรนด์สแลมแรกของเธอ ยูเอสโอเพน โดยเอาชนะแมรี เพียร์ซ

## 2009
เมื่อวันที่ 26 มีนาคม ค.ศ. 2009 ไกลส์เติร์สได้ประกาศอย่างเป็นทางการว่าจะแข่งขันเทนนิสอาชีพอีกครั้งในเดือนสิงหาคม ซึ่งเป็นรายการการแข่งขันในประเทศสหรัฐอเมริกา โดยรายการแรกของเธอคือรายการในซินซินแนติ รวมไปจนถึงแกรนด์สแลมยูเอสโอเพนด้วย

การแข่งขันครั้งแรกของเธอในรอบ 2 ปี ในรายการ เวสเทิร์นแอนด์เซาเทิร์นไฟแนนเชียลกรุปวีเมนส์โอเพน ที่ซินซินแนติ กิมสามารถเข้าถึงรอบก่อนรองชนะเลิศได้ โดยชนะเลิศ มือวางอันดับ 12 มารียง บาร์ตอลี ในรอบแรก แพตตี ชไนเดอร์ ในรอบที่ 2 และมือวางอันดับ 6 สเวตลานา คุซเนตโซวา ในรอบที่ 3 ก่อนไปแพ้ให้กับมือ 1 ของโลกชาวรัสเซียอย่างดินารา ซาฟินา ไป 2-6, 5-7

ในรายการ รอเจอส์คัพที่โทรอนโต กิมได้รับไวลด์การ์ดอีกครั้ง เข้าถึงรอบที่ 3 โดยชนะเอเลนา บัลทาชา จากสหราชอาณาจักรในรอบแรก มือวางอันดับ 9 วิคตอเรีย อาซาเรนกา ในรอบที่ 2 แต่แพ้ให้กับเยเลนา ยานโควิช ไปใน 3 เซต 6-1, 3-6, 5-7

ในแกรนด์สแลม ยูเอสโอเพน ไกลส์เติร์สได้รับสิทธิพิเศษไวลด์การ์ด ในรอบแรกชนะวิคตอรียา คูตูโซวา จากยูเครน, มาริยง บาร์โตลิ ในรอบที่ 2, คริสเทิน ฟลิปเคน ในรอบที่ 3, วีนัส วิลเลียมส์ มือวางอันดับ 3 ของโลกในรอบที่ 4, หลี่ นา ในรอบก่อนรองชนะเลิศ และเซเรนา วิลเลียมส์ ในรอบรองชนะเลิศ หลังจากที่เซเรนา วิลเลียมส์ เสียแต้มจากการตัดแต้มของกรรมการในคะแนน 15-40 ในรอบชิงชนะเลิศ ไกลส์เติร์สเอาชนะคาโรไลน์ วอซเนียคกี จากเดนมาร์กไป 7-5, 6-3 ผลจากการชนะครั้งนี้ ไกลส์เติร์สสร้างประวัติศาสตร์เป็นผู้เล่นคนแรกที่เป็นมือไวลด์การ์ดและไม่มีอันดับโลกที่สามารถชนะรายการแกรนด์สแลม

หมวดหมู่:นักเทนนิสชาวเบลเยียม
หมวดหมู่:นักเทนนิสในโอลิมปิกฤดูร้อน 2012
หมวดหมู่:บุคคลจากจังหวัดลิมบืร์ค (ประเทศเบลเยียม)
หมวดหมู่:บุคคลจากรัฐนิวเจอร์ซีย์
สะพานลอนดอน

**สะพานลอนดอน** () เป็นสะพานข้ามแม่น้ำเทมส์ เชื่อมต่อระหว่างซิทีออฟลอนดอนเข้ากับย่านซัทเทิร์กในเซนทรอลลอนดอน สะพานในแบบปัจจุบันเปิดใช้งานในปี ค.ศ. 1973 ส่วนประกอบเป็นชนิดคานคอนกรีตอัดแรงสำเร็จรูปหน้าตัดแบบกล่อง (บอกซ์เกอร์เดอร์) ซึ่งสร้างขึ้นมาทดแทนสะพานโค้งหินจากยุคคริสต์ศตวรรษที่ 19 ที่ซึ่งสร้างขึ้นทดแทนสะพานหินยุคกลางอายุกว่า 600 ปี ซึ่งก็สร้างทับสะพานไม้เดิมอีกหลายสะพาน สะพานไม้แรกสร้างโดยจักรวรรดิโรมันขณะยีดครองลอนดอน

สะพานปัจจุบันตั้งอยู่ปลายทางตะวันตกของพูลออฟลอนดอน และตั้งอยู่ห่างไป  ทางต้นน้ำของสะพานถัดไปบนแม่น้ำเทมส์ สะพานลอนดอนเคยเป็นสะพานข้ามแม่น้ำเทมส์สะพานเดียวในคิงสตันอัพเดินเทมส์ จนกระทั่งสะพานเพิทนีเปิดในปี ค.ศ. 1729 สะพานลอนดอนเป็นที่รู้จักในระดับสากล และปรากฏในสื่อต่าง ๆ รวมทั้งเพลงกล่อมเด็ก "ลอนดอนบริดจ์อิสฟอลลิงดาวน์" และมหากาพย์ *[[The Waste Land|เดอะเวสต์แลนด์]]* ของ ที เอส อีเลียต

สะพานปัจจุบันอยู่ภายใต้การดูแลของบริดจ์เฮาส์เอสเตทส์ภายใต้ซิทีออฟลอนดอนคอร์เปอเรชัน ถนนบนสะพานคือ A3

สะพานเคยเป็นที่เกิดเหตุก่อการร้ายสองครั้งในปี ค.ศ. 2017 และอีกครั้งในปี 2019

## อ้างอิง

## แหล่งข้อมูลอื่น
*

หมวดหมู่:สะพานและอุโมงค์ในลอนดอน
หมวดหมู่:สะพานข้ามแม่น้ำเทมส์
หมวดหมู่:นครหลวงลอนดอน
หมวดหมู่:ลอนดอนโบโรซัดเดิร์ก
ตำบลหลุมข้าว

**ตำบลหลุมข้าว** สามารถหมายถึง
* **[[ตำบลหลุมข้าว (อำเภอโคกสำโรง)|ตำบลหลุมข้าว]]** อำเภอโคกสำโรง จังหวัดลพบุรี
* **[[ตำบลหลุมข้าว (อำเภอโนนสูง)|ตำบลหลุมข้าว]]** อำเภอโนนสูง จังหวัดนครราชสีมา
เทกอะแชนซ์ออนมี

**"เทกอะแชนซ์ออนมี"** () เป็นเพลงที่บันทึกเสียงในปี 1977 โดยกลุ่มศิลปินแดนซ์-ป็อปจากสวีเดน วงแอ็บบ้า เป็นซิงเกิลที่ 2 จากอัลบั้มชุดที่ 5 ของพวกเขาที่ชื่อ *The Album* และยังบรรจุอยู่ในอัลบั้มรวมเพลงของแอ็บบ้าอีกหลายชุดเช่น *ABBA Gold: Greatest Hits*

"เทกอะแชนซ์ออนมี" ออกขายเมื่อเดือนมกราคม ค.ศ. 1978 ติดอันดับ 1 บนชาร์ตซิงเกิลสหราชอาณาจักรนาน 3 สัปดาห์ และยังคงติดอันดับ 1 ในประเทศออสเตรีย เบลเยียม ไอร์แลนด์และเม็กซิโก ส่วนในสหรัฐอเมริกาติดอันดับ 3 

## อ้างอิง

หมวดหมู่:ซิงเกิลในปี พ.ศ. 2535
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลในปี พ.ศ. 2521
หมวดหมู่:เพลงของแอ็บบา
หมวดหมู่:ซิงเกิลในปี พ.ศ. 2542
ทอม โจนส์

**เซอร์ โทมัส โจนส์ วูดเวิร์ด** () เกิดเมื่อ 7 มิถุนายน ค.ศ. 1940 ที่คิงส์แลนด์เทอร์เรซ เทรฟฟอร์ด พอนตีพริดด์ เป็นนักร้องชาวเวลส์ ตั้งแต่ปี 1965 เขามียอดขายมากกว่า 100 ล้านชุด และเป็น 1 ใน 4 ของโค้ชใน The Voice UK

ปี ค.ศ. 1965 หรือ พ.ศ. 2508 โทมัส โจนส์ ได้ร้องเพลงประกอบภาพยนตร์เรื่อง Thunderball หรือ ธันเดอร์บอลล์ 007

## อ้างอิง

หมวดหมู่:นักร้องเวลส์
หมวดหมู่:ศิลปินสังกัดซีทีทีเรเคิดส์
หมวดหมู่:ศิลปินสังกัดเดคคาเรเคิดส์
หมวดหมู่:ศิลปินสังกัดเมอร์คิวรีเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:ศิลปินสังกัดไจฟ์เรเคิดส์
หมวดหมู่:นักร้องเสียงแบริโทน
หมวดหมู่:นักร้องเสียงเทเนอร์
หมวดหมู่:บุคคลจากเทศมณฑลกลามอร์กัน
หมวดหมู่:ชาวเวลส์ในสหรัฐ
หมวดหมู่:ผู้เขียนอัตชีวประวัติชาวเวลส์
หมวดหมู่:เซอร์
ยูฟ่าอินเตอร์โตโตคัพ

**ยูฟ่าอินเตอร์โตโตคัพ**  (, จาก, "ระหว่าง" และ , "พูลเดิมพัน") แต่เดิมเรียกว่า **อินเตอร์เนชันนัลฟุตบอลคัพ** () เป็นอดีตการแข่งขันฟุตบอลระหว่างสโมสรยุโรปในช่วงฤดูร้อน การแข่งขันถูกยกเลิกหลังจากการแข่งขันใน ค.ศ. 2008

การแข่งขันจัดขึ้นครั้งแรกในฤดูกาล 1961–62 ต่อมา ยูฟ่าเข้ามาเป็นผู้จัดการแข่งขันใน ค.ศ. 1995 การแข่งขันในช่วงแรกจบลงด้วยผู้ชนะเลิศเพียงหนึ่งสโมสร ซึ่งได้รับถ้วยรางวัลอินเตอร์โตโตคัพ ตั้งแต่ ค.ศ. 1967 การแข่งขันจบลงด้วยผู้ชนะเลิศเป็นกลุ่มจำนวนหนึ่ง (7 ถึง 14 สโมสร) ซึ่งได้รับรางวัลเป็นเงินสด เมื่อยูฟ่าเข้ามาเป็นผู้จัดการแข่งขัน ผู้ชนะเลิศก็กลายเป็นสโมสรที่ผ่านการคัดเลือกไปแข่งขันในยูฟ่าคัพ โดยผู้ชนะเลิศอินเตอร์โตโต 2 ถึง 11 สโมสรจะได้ผ่านเข้าสู่รอบคัดเลือกรอบสองของยูฟ่าคัพ

สโมสรใดก็ตามที่ต้องการเข้าร่วมจะต้องสมัคร โดยสโมสรที่มีอันดับสูงสุด (ตามตำแหน่งในลีกจากลีกในประเทศของตน) เมื่อสิ้นสุดฤดูกาลเพื่อเข้าร่วมการแข่งขัน สโมสรไม่จำเป็นต้องอยู่ในอันดับต่ำกว่าสโมสรที่ผ่านเข้ารอบการแข่งขันยูฟ่าอื่น หากสโมสรที่อยู่ในตำแหน่งดังกล่าวไม่ได้สมัคร ก็จะไม่มีสิทธิ์เข้าแข่งขัน และตำแหน่งดังกล่าวจะตกเป็นของสโมสรที่สมัครแทน

ถ้วยนี้ถือเป็นโอกาสสำหรับสโมสรที่ไม่มีโอกาสได้เข้าร่วมการแข่งขันยูฟ่าคัพ และยังเป็นโอกาสสำหรับลอตเตอรีกีฬา (หรือการพนันฟุตบอล) ที่จะดำเนินต่อไปในช่วงฤดูร้อน สิ่งนี้สะท้อนถึงภูมิหลังของการแข่งขัน ซึ่งเดิมทีเป็นการแข่งขันสำหรับการพนันฟุตบอลเท่านั้น การแข่งขันได้รับอนุมัติอย่างเป็นทางการจากยูฟ่าใน ค.ศ. 1995 และได้สิทธิ์เข้าแข่งขันยูฟ่าคัพ ในช่วงแรกมีเพียงสองสโมสร แต่หลังจากนั้นหนึ่งปีได้เพิ่มเป็นสามสโมสร และใน ค.ศ. 2006 ก็ได้เพิ่มจำนวนอีกครั้งเป็น 11 สโมสร

## ทำเนียบผู้ชนะเลิศแต่ละปี
### 2006–2008

#### 1995–2005

#### 1967–1994

##### ระบบที่ไม่ใช่ภูมิภาค (1969, 1971–1994)

##### ระบบภูมิภาค (1967, 1968, 1970)

#### 1961–1967

## ทำเนียบผู้ชนะเลิศจำแนกตามประเทศ

## อ้างอิง

## แหล่งข้อมูลอื่น
* เว็บไซต์อย่างเป็นทางการของยูฟ่า
* เว็บไซต์อย่างเป็นทางการ 

หมวดหมู่:การแข่งขันฟุตบอลสโมสรระหว่างประเทศ
อิตซีบิตซีทีนนีวีนนีเยลโลว์โพลกาดอตบีกีนี

**"อิตซีบิตซีทีนนีวีนนีเยลโลว์โพลกาดอตบีกีนี"** () เป็นเพลงที่เล่าเรื่องของสาวขี้อายที่จะเผยตัวในชุดอาบน้ำ ที่แช่น้ำมหาสมุทรไม่ให้ใครเห็น เพลงนี้เขียนโดยพอล แวนซ์และลี พ็อกริสส์ ออกขายครั้งแรกเมื่อเดือนมิถุนายน ค.ศ. 1960 โดยไบรอัน ไฮแลนด์ ที่สามารถขึ้นชาร์ตที่อันดับ 1 บนบิลบอร์ดฮอต 100 เมื่อวันที่ 8 สิงหาคม ค.ศ. 1960 และยังติดท็อป 10 ในหลายประเทศอย่าง อันดับ 8 บนยูเคซิงเกิ้ลส์ชาร์ต   เสียงผู้หญิงนับเลข "หนึ่ง สอง สาม สี่" คือเสียงของ ทรูดี เพ็กเกอร์

## อ้างอิง

หมวดหมู่:ซิงเกิลในปี พ.ศ. 2503
หมวดหมู่:ซิงเกิลในปี พ.ศ. 2533
หมวดหมู่:เพลงของไบรอัน ไฮแลนด์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ไทอะเยลโลว์ริบบอนราวด์ดิโอลโอ๊กทรี

**"ไทอะเยลโลว์ริบบอนราวด์ดิโอลโอ๊กทรี"** (, "(ขอให้)ผูกริบบิ้นสีเหลืองไว้ที่รอบต้นโอ๊กเก่า") เป็นเพลงของดอว์น ร่วมร้องโดยโทนี ออร์แลนโด เขียนโดยเออร์วิน เลวีน และแอล. รัสเซลล์ บราวน์ และโปรดิวซ์โดยแฮงก์ เมเดรสและเดฟ แอปเพลล์ "ไทอะเยลโลว์ริบบอนราวด์ดิโอลโอ๊กทรี" เป็นเพลงดังไปทั่วโลกในปี 1973 ติดอันดับ 1 ทั้งสหรัฐอเมริกาและสหราชอาณาจักร ยาวนาน 4 สัปดาห์ในเดือนเมษายน ค.ศ. 1973 และอันดับ 1 ในชาร์ตออสเตรเลียนาน 7 สัปดาห์ตั้งแต่เดือนพฤษภาคมถึงกรกฎาคม 1973 และเป็นซิงเกิลที่ที่ขายดีที่สุดประจำปี 1973 ทั้งในสหรัฐอเมริกาและสหราชอาณาจักร

เพลงนี้ยังประสบความสำเร็จบนคลื่นวิทยุเพลงคันทรี ในเวอร์ชันของจอห์นนี คาร์เวอร์ และแบร์รี แมนิโลว์ ในเวอร์ชันของคาร์เวอร์ มีชื่อเรียกง่าย ๆ ว่า "เยลโลว์ริบบอน" ติดท็อป 10 ในชาร์ตบิลบอร์ด ฮอตคันทรีซิงเกิลส์ ในเดือนมิถุนายน 1973 เพลงนี้ได้รับความนิยมอีกครั้งในปี 1981 จากเหตุการณ์ Iranian hostage crisis

เพลงนี้ติดอันดับ 37 ในการจัดอันดับของนิตยสารบิลบอร์ดในหัวข้อ เพลงยอดเยี่ยมที่สุดตลอดกาล

## ที่มาของเพลง
แนวความคิดเริ่มต้นในการผูกริบบอนสีเหลืองเป็นสัญลักษณ์นั้นเกิดขึ้นในศตวรรษที่ 19 ที่หญิงสาวที่ผูกริบบอนสีเหลืองที่ผมเพื่อบ่งบอกถึงการอุทิศให้สามีหรือคนรักในกองทหารม้าของสหรัฐอเมริกา (แต่งในเครื่องยศ) และเพลง "She Wore a Yellow Ribbon" ก็เป็นแรงบันดาลใจให้ภาพยนตร์ในชื่อเดียวกันของจอห์น เวย์น

สัญลักษณ์ริบบอนสีเหลืองเป็นที่รู้จักกันถ้วนหน้าของพลเรือนในคริสต์ทศวรรษ 1970 เป็นการรำลึกถึงการจากไปของคนรัก ไม่ว่าจะเป็นทหารหรือไปอยู่ในคุก ที่พวกเขาจะเป็นที่ต้อนรับในการกลับบ้านเสมอ ในสิงคโปร์ Singapore Prison Service ได้ใช้ชื่อโครงการว่า เยลโลว์ริบบอน โดยได้แรงบันดาลใจจากเพลงนี้เช่นกัน

ในเดือนตุลาคม 1970 นักหนังสือพิมพ์ พีต ฮามิลล์เขียนบทความลงในนิวยอร์กโพสต์ เรื่อง "Going Home"  เกี่ยวกับเด็กนักเรียนมหาวิทยาลัยที่ไปเที่ยวโดยรถบัสไปยังชายหาดในฟอร์ดลอเดอร์เดล และเป็นเพื่อนกับอดีตนักโทษที่มองดูผ้าเช็ดหน้าสีเหลืองบนต้นโอ๊กข้างถนนในบรันส์วิก รัฐจอร์เจีย ซึ่งฮามิลล์ก็อ้างว่าเคยได้ยินเรื่องราวปากต่อปากเช่นนี้มาก่อน

เดือนมิถุนายน 1972 หลังจากนั้น 6 เดือน บทความ "Going Home" ถูกตีพิมพ์อีกครั้ง และเอบีซี-ทีวี ก็ได้ออกอากาศรายการที่แสดงโดยเจมส์ เอิร์ล โจนส์ รับบทเป็นนักโทษที่กลับมา หลังจากนั้นเดือนครึ่ง เออร์วิน เลวีนและ แอล. รัสเซลล์ บราวน์จดลิขสิทธิ์เพลง "ไทอะเยลโลว์ริบบอนราวด์ดิโอลโอ๊กทรี" ผู้เขียนพูดว่าได้ยินเรื่องราวของทหารม้า ขณะที่พีต ฮามิลล์ต้องการฟ้องร้องการละเมิดมา สิ่งหนึ่งที่ทำให้ฮามิลล์ตัดสินใจทำเช่นนี้เพราะ เดือนพฤษภาคม 1993 เพลงนี้ขายได้ 3 ล้านชุดภายในเวลา 3 สัปดาห์ ขณะที่สถานีวิทยุต่างถล่มเล่นเพลงนี้ถึง 3 ล้านครั้ง ในเวลา 17 ปีต่อกัน แต่ฮามิลล์ก็ยกฟ้องไป

ในปี 1979-1980 ขณะที่ทูตอเมริกันถูกจับตัวโดยนักเรียนชาวอิหร่านในสถานทูตอเมริกาที่เมืองเตหะราน โครงการริบบอนสีเหลืองถูกใช้เพื่อสนับสนุนการถูกจับตัว

และในช่วงกลางทศวรรษที่ 1980 เพลงนี้ยังรู้จักกันอย่างกว้างขวางในฟิลิปปินส์ เนื่องจากเป็นสัญลักษณ์ของการที่นางคอราซอน อากีโน นำแนวร่วมปฏิวัติพลังประชาชนโค่นล้มอำนาจเผด็จการของ นายเฟอร์ดินานด์ มาร์กอส

## อ้างอิง

หมวดหมู่:ซิงเกิลในปี พ.ศ. 2516
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
เลตอิตบี

***เลตอิตบี*** () เป็นผลงานสตูดิโออัลบั้มชุดที่ 12 และเป็นสตูดิโอลำดับสุดท้ายของวงร็อกอังกฤษ เดอะบีตเทิลส์ ออกขายเมื่อวันที่ 8 พฤษภาคม ค.ศ. 1970 ภายใต้สังกัดแอปเปิล หลังจากนั้นไม่นานวงได้ประกาศแยกวง

เพลงส่วนใหญ่ในอัลบั้ม *เลตอิตบี* บันทึกเสียงเดือนมกราคม 1969 ก่อนที่จะบันทึกเสียงและออกอัลบั้ม *[[แอบบีโรด|Abbey Road]]* เสียอีก แต่ด้วยเหตุผลบางประการจึงไม่ได้ออก นักวิจารณ์และแฟนบางคนอย่าง มาร์ก เลวิสโอห์น แย้งว่า *Abbey Road* ควรจะถือว่าเป็นอัลบั้มชุดสุดท้ายของวง *เลตอิตบี* เดิมตั้งใจไว้ว่าจะออกก่อนอัลบั้ม *Abbey Road* แต่แล้วกลางปี 1969 ตั้งชื่อไว้ว่า *Get Back* แต่เนื่องจากเดอะบีตเทิลส์ไม่พอใจกับผลงานอัลบั้มนี้ ที่มิกซ์และรวบรวมโดยกลีน จอห์นส แล้วเวอร์ชันใหม่ที่สร้างสรรค์จากเทปสตูดิโอโดยฟิล สเปกเตอร์ในปี 1970 จนออกมาในชุด *เลตอิตบี*  ในที่สุด

อัลบั้มนี้ยังถือเป็นเพลงประกอบภาพยนตร์ในภาพยนตร์ชื่อเดียวกันในปี 1970 ที่เป็นภาพยนตร์สารคดีของวงในระหว่างการซ้อมและการบันทึกเสียง ขณะที่ 2 เพลงที่ออกมาก่อนคือ "Get Back" และ "Let It Be" ก็ถูกรีมิกซ์ใหม่โดยสเป็กเตอร์ในการออกอัลบั้มชุดนี้

ถึงแม้อัลบั้มชุดได้เสียงวิจารณ์ด้านลบจากนิตยสารโรลลิงสโตนในปีนั้นที่ออก แต่เมื่อเวลาผ่านไปอัลบั้มนี้ก็ติดอยู่ในอันดับ 86 ของนิตยสารดังกล่าวในหัวข้อ 500 อัลบั้มยอดเยี่ยมตลอดกาลในปี 2003

## อ้างอิง

หมวดหมู่:อัลบั้มเพลงของเดอะบีตเทิลส์
หมวดหมู่:อัลบั้มเพลงในปี พ.ศ. 2513
หมวดหมู่:อัลบั้มเพลงแนวร็อก
ไอดูไอดูไอดูไอดูไอดู

**"ไอดูไอดูไอดูไอดูไอดู"** () เป็นซิงเกิลฮิตของกลุ่มศิลปินป็อปจากสวีเดน แอ็บบ้า เป็นซิงเกิลที่ประสบความสำเร็จทั่วโลกถัดจาก "วอเทอร์ลู" เป็นซิงเกิลที่ 2 จากอัลบั้ม *ABBA* เพลงแต่งโดยเบนนี แอนเดอร์สสัน  Björn Ulvaeus และผู้จัดการของพวกเขา สติก แอนเดอร์สัน เพลงนี้ออกเมื่อเดือนเมษายน ค.ศ. 1975 มีหน้าบีคือเพลง "Rock Me"

เพลงนี้ติดอันดับ 1 ในหลายประเทศ โดย "ไอดูไอดูไอดูไอดูไอดู" ได้สร้างกระแสคลั่งแอ็บบ้าขึ้นในออสเตรเลีย ถือเป็นซิงเกิลแรกที่อันดับ 1 ที่นี่ และกับซิงเกิลที่ตามมาอีกอย่าง  "Mamma Mia" และ "SOS" ก็ทำให้แอ็บบ้ามีสัปดาห์ที่อันดับ 1 ยาวนาน 14 สัปดาห์ติดต่อกันในชาร์ตของออสเตรเลีย "ไอดูไอดูไอดูไอดูไอดู"  ยังขึ้นอันดับ 1 ในนิวซีแลนด์ สวิตเซอร์แลนด์ แอฟริกาใต้ ส่วนในสหรัฐอเมริกาขึ้นชาร์ตสูงสุดอันดับ 15 

## อ้างอิง

หมวดหมู่:เพลงของแอ็บบา
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2519
แหล่งแร่หาดส้มแป้น

thumb|แหล่งแร่ดินขาวและดีบุก 

**แหล่งแร่หาดส้มแป้น** (Hadsompaen Mineral deposit) เป็นแหล่งแร่ที่มีความสำคัญ มีการทำเหมืองแร่กันมานานนมแล้ว ซึ่งชื่อหาดส้มแป้นเพี้ยนมาจาก คำว่า "ห้วยซัมเปียน" ซึ่งมีความหมายว่า ลึกเข้าไปในหุบเขา ชาวบ้านจึงเรียกกันต่อ ๆ มาว่า "ห้วยซัมเปียน" และคำนี้ได้เพี้ยนมาเป็นหาดส้มแป้นในปัจจุบัน แหล่งแร่หาดส้มแป้นมีพื้นที่โดยประมาณ 20 ตารางกิโลเมตร ปัจจุบันเป็นแหล่งแร่ที่ผลิตแร่ดีบุกและแร่ดินขาวที่สำคัญของประเทศ ตั้งอยู่บริเวณตำบลหาดส้มแป้น อำเภอเมืองระนอง จังหวัดระนอง

## ธรณีวิทยาทั่วไป

พื้นที่แหล่งแร่ตั้งอยู่ในบริเวณที่มีลักษณะธรณีวิทยาเป็นหินแกรนิตเนื้อดอก ผลึกสองขนาด มีแร่เฟลด์สปาร์เป็นแร่ดอก เกิดในยุคจูแรสซิก (Jgr ?) วางตัวในแนวยาวในทิศทางประมาณเหนือ - ใต้ ซึ่งภายหลังผลจากการตรวจสอบอายุพบว่าหินแกรนิตดังกล่าวมีอายุครีเตเชียส แทรกตัดเข้ามาวางตัวอยู่ระหว่างหินยุคคาร์บอนิเฟอรัส  เพอร์เมียน ซึ่งพบทางด้านทิศตะวันตก ประกอบด้วยหินโคลนปนกรวดหินทราย หินปูน เนื้อดิน หินดินดานและหินเชิร์ต และหินกรวดมน และหินยุคคาร์บอนิเฟอรัส ซึ่งพบทางด้านตะวันออกประกอบด้วยหินทราย หินดินดาน หินเชิร์ต และหินปูน

## ธรณีวิทยาแหล่งแร่

แร่ดินขาว (Kaolin) จากกระบวนการกำเนิดแหล่งแร่ดีบุกในบริเวณพื้นที่สำรวจ แร่เฟลด์สปาร์ในหินแกรนิตที่เกี่ยวข้องมักจะถูกแปรเปลี่ยนเป็นแร่ดินขาว อันเนื่องจากกระบวนการแปรเปลี่ยนด้วยก๊าซ (Pneumatolytic Process) โดยน้ำแร่ร้อนหรือไอน้ำที่มีสภาพเป็นกรดสูง เข้ามาในระบบและทำปฏิกิริยากับแร่โพแทสเซียมเฟลด์สปาร์ซึ่งเป็นแร่องค์ประกอบหลักในหินแกรนิต แล้วแปรเปลี่ยนเป็นแร่เคโอลิไนต์หรือดินขาว ซึ่งจะเกิดขึ้นอย่างสม่ำเสมอเป็นบริเวณกว้าง ดังนั้นพื้นที่นี้จึงเป็นแหล่งแร่ดินขาวที่มีปริมาณสำรองมาก นอกจากนี้ยังเป็นแหล่งที่มีปริมาณเหล็กเจือปนค่อนข้างต่ำเนื่องจากมีกระบวนการกำเนิดแร่ทัวร์มาลีน (Tourmalinization) ที่ดึงอนุมูลเหล็กออกจากระบบ เนื่องจากหินถูกแปรเปลี่ยนจนมีสภาพอ่อนยุ่ยสามารถทำเหมืองได้ง่าย ดำเนินการตักและคัดแยกแร่ได้โดยง่าย แหล่งดินขาวในพื้นที่จึงเป็นแหล่งวัตถุดิบสำหรับผลิตแร่ดินขาวที่สำคัญ ดังจะเห็นได้จากการมีเหมืองแร่ดินขาวรอบ ๆ แหล่งจึงมีศักยภาพสูงที่จะถูกพัฒนาเพื่อนำมาใช้ประโยชน์ต่อไป 

แร่ดีบุก (Tin) พื้นที่นี้เป็นแหล่งแร่ดีบุกเก่าดังจะเห็นได้จากการพบขุมเหมืองเก่ามากมาย และในปัจจุบันยังมีการร่อนแร่ของชาวบ้านอยู่ แร่ดีบุกที่พบในพื้นที่สำรวจเป็นแร่ดีบุกแบบฝังประหรือเป็นกระจุกในหินแกรนิตหรือหินท้องที่ เกิดจากกระบวนการของก๊าซ (Pneumatolytic Process) ซึ่งเป็นกระบวนการที่กินบริเวณกว้างขวางและมีการแปรเปลี่ยนของหินให้เห็นอย่างชัดเจน โดยแร่ดีบุกจะฝังประในเนื้อหิน บางครั้งจะพบแร่ดีบุกรวมตัวกันอยู่เป็นกระจุกหนาแน่นมีลักษณะเป็นกระเปาะหนาประมาณ 1 - 2 เมตร

## ลักษณะการทำเหมืองในแหล่งแร่

การทำเหมืองในแหล่งแร่หาดส้มแป้นมีทั้งในส่วนที่ทำเฉพาะเหมืองดีบุก หรือทำทั้งเหมืองดีบุกและเหมืองดินขาวซึ่งส่วนใหญ่เป็นลักษณะของเหมืองฉีด หรือเหมืองแล่น มีเพียงส่วนน้อยที่มีการทำแบบเหมืองหาบ คือใช้รถบรรทุกในการขุดขน แต่มีข้อดีในด้านของการคัดแยกคุณภาพได้ดีกว่า

## อ้างอิง

* บ.กราวด์ เดต้า โพรบ จก., *รายงานลักษณะธรณีวิทยาแหล่งแร่ [[ดินขาว]]พื้นที่ตำบลหาดส้มแป้น อำเภอเมือง จังหวัดระนอง* , สิงหาคม 2551.

หมวดหมู่:แหล่งแร่
หมวดหมู่:เศรษฐกิจของจังหวัดระนอง
หมวดหมู่:อำเภอเมืองระนอง
อีซีเลิฟเวอร์

**"อีซีเลิฟเวอร์"** () เป็นเพลงที่เขียนโดยฟิลิป ไบเลย์ ฟิล คอลลินส์ และนาธาน อีสต์ และร้องด้วยไบเลย์และคอลลินส์ เพลงนี้อยู่ในอัลบั้มเดี่ยวของไบเลย์ชุด *Chinese Wall* และคอลลินส์แสดงสดในโชว์ของเขา ที่ยังอยู่ในอัลบั้มในปี 1990 ชุด *Serious Hits... Live!* และอัลบั้มรวมเพลงของเขาในปี 1998 ชุด *...Hits*

เพลงนี้ได้รับความนิยมอย่างสูงในสหราชอาณาจักร ติดอันดับ 1 ยาวนาน 4 สัปดาห์และติดอันดับ 2 บนชาร์ตบิลบอร์ดฮอต 100 ในสหรัฐอเมริกา "อีซีเลิฟเวอร์" ประสบความสำเร็จด้านยอดขาย ขายได้กว่าล้านชุด ได้รับรางวัลแผ่นเสียงทองคำ ในการยืนยังยอดขายซิงเกิลในปี1989 ซึ่งแผ่นเสียงทองคำในยุคนั้นมีค่าเท่ากับ 1 ล้านชุด

"อีซีเลิฟเวอร์"  ยังได้รับรางวัลเอ็มทีวีวิดีโอมิวสิกอวอร์ดส ในสาขา  Best Overall Performance ในปี 1985 และยังได้รับการเสนอชื่อเข้าชิงรางวัลแกรมมี่ในสาขาคู่ดูโอหรือกลุ่มยอดเยี่ยม

มิวสิกวิดีโอเพลงนี้ถ่ายทำในลอนดอน มีเรื่องราวเกี่ยวกับไบเลย์เดินทางโดยเฮลิคอปเตอร์เพื่อไปพบกับคอลลินส์ในสตูดิโอรายการโทรทัศน์

## อ้างอิง

หมวดหมู่:เพลงในปี พ.ศ. 2527
หมวดหมู่:ซิงเกิลในปี พ.ศ. 2527
หมวดหมู่:เพลงของฟิล คอลลินส์
หมวดหมู่:ซิงเกิลในปี พ.ศ. 2528
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
เลิฟโกรว์ส (แวร์มายโรสแมรีโกส์)

**"เลิฟโกรว์ส (แวร์มายโรสแมรีโกส์)"** () เป็นเพลงดัง วันฮิตวันเดอร์ ของวงเอดิสันไลต์เฮาส์ ซิงเกิ้ลนี้ติดอันดับ 1 บนยูเคซิงเกิ้ลส์ชาร์ตเมื่อวันที่ 31 มกราคม ค.ศ. 1970 และยาวต่อเนื่องนาน 5 สัปดาห์

หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลในปี พ.ศ. 2513
พาลลัส

__NOTOC__
:*ระวังสับสนกับ ฟาลัส () หมายถึง [[อวัยวะเพศชาย]]*
**พาลลัส** () อาจหมายถึง

### ตำนานเทพเจ้ากรีก-โรมัน
* แพลลัส
* พาลลัส (ยักษ์) ลูกของยูเรนัสและไกอา
* อะธีนา เจ้าของฉายา "แพลลัสอะธีนา"

### ดาราศาสตร์
* 2 พัลลัส ดาวเคราะห์น้อย
แพน (เทพปกรณัม)

thumb|right|240px|เทพแพนสอนให้แดฟนิสเล่น panpipes (งานก็อปปีของโรมันจากคริสต์ศตวรรษที่ 2 จากงานกรีกของราวร้อยปีก่อนคริสต์ศักราช)
**แพน** (, ) เป็นเทพเจ้าในเทพปกรณัมกรีกที่คู่กับนิมฟ์ เป็นเทพเจ้าแห่งคนเลี้ยงแกะและฝูงแกะ ป่าเขา การล่าสัตว์ และดนตรีพื้นเมือง ชื่อของเทพแพนมาจากภาษากรีก “paein” ที่แปลว่า “ในท้องทุ่ง” (to pasture)  ลักษณะของแพนเป็นกึ่งสัตว์กึ่งมนุษย์ที่เดินบนขาหลัง มีเขาเหมือนแพะ ลักษณะโดยทั่วไปคล้ายฟอน (faun) หรือ ซาไทร์ แพนทรงพำนักอยู่ในอาร์เคเดียเป็นเทพเจ้าแห่งท้องทุ่ง ป่าโปร่ง และลำธารน้ำในป่าโปร่ง และเป็นผู้มีความเกี่ยวพันธ์กับการเจริญพันธุ์ (fertility) และฤดูใบไม้ผลิ นอกจากนั้นกรีกโบราณก็ยังเห็นว่าแพนทรงเป็นเทพเจ้าแห่งการวิพากษ์นาฏกรรม
 
แพนเทียบเท่ากับฟอนัส (Faunus) ในเทพปกรณัมโรมัน ผู้เป็นพระบิดาของโบนาเดีย (Bona Dea) เทพเจ้าแห่งการเจริญพันธุ์ ในคริสต์ศตวรรษที่ 18 และ 19 แพนกลายมาเป็นเทพเจ้าองค์สำคัญของขบวนการจินตนิยมของยุโรปตะวันตกและในคริสต์ศตวรรษที่ 20 ในขบวนการของลัทธิเพกันใหม่

## อ้างอิง

หมวดหมู่:เทพเจ้ากรีก
แม่น้ำซาน

200px|thumb|right|แม่น้ำซัน

**แม่น้ำซัน** () หรือ **แม่น้ำเซียน** () เป็นแม่น้ำที่ไหลผ่านทางตะวันออกเฉียงใต้ของประเทศโปแลนด์และทางตะวันตกของประเทศยูเครน โดยเป็นสาขาหนึ่งของแม่น้ำวิสวา โดยมีความยาว 433 กิโลเมตร และมีพื้นที่ลุ่มน้ำคิดเป็น 16,861 ตารางกิโลเมตร ต้นแม่น้ำซันเกิดขึ้นแถบเทือกเขาคาร์เพเทียน ที่ระดับความสูง 900 เมตรเหนือระดับน้ำทะเล ณ แนวชายแดนโปแลนด์-ยูเครนพอดี

## แหล่งข้อมูลอื่น

ซัน
ซัน
แพน

__NOTOC__
**แพน** อาจจะหมายถึง

## คำนำหน้า (ภาษาอังกฤษ)
**pan-** ที่เป็นคำนำหน้า ที่มาจากภาษากรีก *πᾶν* ที่แปลว่า "ทั้งหมด" "ของทุกอย่าง" "เกี่ยวกับทุกคน" หรือ "เกี่ยวกับทุกกลุ่ม":
* ขบวนการแพนเยอรมัน (Pan-Germanism) - ขบวนการในคริสต์ศตวรรษที่ 19 ที่มีจุดประสงค์ในการสร้างความอันหนึ่งอันเดียวกันในบรรดาผู้พูดภาษาเยอรมันในยุโรป หรือที่เรียกว่า "Volksdeutsche"
* ขบวนการแพนสลาฟ (Pan-Slavism) - ขบวนการในกลางคริสต์ศตวรรษที่ 19 ที่มีจุดประสงค์ในการสร้างความเป็นอันหนึ่งอันเดียวกันในบรรดาผู้มีเชื้อสายสลาฟ
* ขบวนการแพนอาหรับ (Pan-Arabism) - ขบวนการในการสร้างความเป็นอันหนึ่งอันเดียวกันในบรรดาประชาชนและชาติต่างในโลกอาหรับ (Arab World)
* ขบวนการแพนแอฟริกา (Pan-Africanism) - ขบวนการทางทัศนคติทางสังคม-การเมืองและปรัชญาของกลุ่มผู้มีเชื้อสายแอฟริกาที่เป็นแอฟริกันพลัดถิ่น (African diaspora) หรือผู้ที่ตั้งถิ่นฐานอยู่นอกทวีปแอฟริกา ในการสร้างความเป็นอันหนึ่งอันเดียวกันเป็น "สังคมแอฟริกาโลก" 

## เทววิทยาหรือสิ่งที่เกี่ยวเนื่องกับเทววิทยา
* เทพทั้งปวง (Pantheon (gods)) - หมายถึงกลุ่มเทพทั้งหมด หรือ พระเจ้าในตำนานเทพหรือศาสนา 
* แพน (เทพปกรณัม) (Pan) - เทพเจ้ากรีกผู้เป็นเทพแห่งธรรมชาติ
* แพน (ดวงจันทร์) - ดวงจันทร์บริวารของดาวเสาร์ ตั้งชื่อตามเทพเจ้าแพน
* ตึกแพนธีอัน (Pantheon, Rome) - เทวสถานโรมันในกรุงโรมที่สร้างราว ค.ศ. 125 

## อื่น ๆ
*แพน (บริษัท) - บริษัทและตรายี่ห้ออุปกรณ์เครื่องกีฬาสัญชาติไทย
* แพน (เครือข่ายคอมพิวเตอร์) (personal area network)
* ฟ้อนแพน - การฟ้อนรำประเภทหนึ่ง
* บทสดุดี (panegyric) - บทปาฐกถาต่อสาธารณะหรือบทเขียนในการสดุดีบุคคลหรือสิ่งของ
* สกุลลิงชิมแปนซี - ชื่อสกุลของลิงไม่มีหาง ได้แก่ ชิมแปนซี และโบโนโบ
ฮีบี (เทพปกรณัม)

**ฮีบี** ( ; ) เป็นเทพีในพพภพภตำนานเทพเจ้ากรีกที่เทียบเท่ากับ**[[จูเวนทัส]]**ในตำนานเทพเจ้าโรมัน เทพีฮีบีเป็นเทพีแห่งความเยาว์วัยผู้เป็นบุตรีของเทพซูสและเทพีฮีรา ผู้มีตำแหน่งเป็นผู้ถวายพระสุทธารส (cupbearer) สำหรับเทพและเทพีแห่งยอดเขาโอลิมปัส คู่กับแกนีมีด จนกระทั่งแต่งงานกับเฮราคลีส

## อ้างอิง

หมวดหมู่:เทพเจ้ากรีก
วิดีโอเกมในปี พ.ศ. 2552

ในปี พ.ศ. 2552  มี**[[วิดีโอเกม]]**ใหม่มากมาย ซึ่งเต็มไปด้วยวิดีโอเกมภาคต่อมากมาย เช่น *[[Resident Evil 5]]*, *[[Halo Wars]]*, *[[F.E.A.R. 2: Project Origin]]*, *[[Mario & Sonic at the Olympic Winter Games]]*, *[[Street Fighter IV]]*, *[[Warhammer 40,000: Dawn of War II]]*, *[[Ghostbusters: The Video Game]]*, *[[The Sims 3]]*, *[[Killzone 2]]*, *[[Anno 1404]]*, *[[Modern Warfare 2]]*, *[[ArmA 2]]*, *[[Battlestations: Pacific]]*, *[[Call of Juarez: Bound in Blood]]*, **', ''[[Guitar Hero: Metallica]]'', ''[[The Beatles: Rock Band]]'', ''[[Majesty 2 - The Fantasy Kingdom Sim]]'', ''[[Operation Flashpoint 2: Dragon Rising]]'', ''[[Left 4 Dead 2]]'', ''[[Postal III]]'', ''[[Ratchet & Clank Future: A Crack in Time]]'', ''[[Red Faction: Guerrilla]]'', ''[[The Chronicles of Riddick: Assault on Dark Athena]]'', ''[[Tropico 3]]'', ''[[Gran Turismo 5]]'', ''[[Uncharted 2: Among Thieves]]'', **', *[[New Super Mario Brothers Wii]]*, *[[Forza Motorsport 3]]*, *[[DJ Hero]]*, *[[Lego Indiana Jones 2]]*   และ  *[[Tony Hawk's Ride]]*

## เหตุการณ์

## กำหนดการวางจำหน่าย

## อ้างอิง
มหาประชาชนสุดสัปดาห์

**มหาประชาชน ฉบับ ความจริงวันนี้** เป็นหนังสือพิมพ์รายสามวัน รูปแบบวิเคราะห์เจาะลึก โดยเฉพาะข่าวการเมืองในประเทศ เน้นเป้าหมายที่กลุ่มคนเสื้อแดงเป็นหลัก ออกฉบับปฐมฤกษ์ ระหว่างการชุมนุมแดงทั้งแผ่นดินสัญจร ที่ท้องสนามหลวง เมื่อวันที่ 27 มิถุนายน พ.ศ. 2552 โดยกลุ่มผู้ดำเนินรายการโทรทัศน์ “ความจริงวันนี้” มีที่ปรึกษาประกอบด้วย สมหวัง อัสราษี, พล.ต.ท.ชัจจ์ กุลดิลก และ นายชลธิล มณีรัตน์

อนึ่ง ก่อนหน้านี้ ระหว่างวันที่ 18 พฤษภาคม พ.ศ. 2550 ถึงราวสิ้นปีดังกล่าว กลุ่มเพื่อนพ้องน้องพี่ ซึ่งประกอบด้วย นายวีระ มุสิกพงศ์, นายจตุพร พรหมพันธุ์, นายจักรภพ เพ็ญแข, นายณัฐวุฒิ ใสยเกื้อ, นายก่อแก้ว พิกุลทอง เป็นต้น ร่วมกันเปิดตัวนิตยสารข่าวรายสัปดาห์เชิงวิเคราะห์ ในชื่อว่า *วาไรตี้นิวส์ ฉบับ มหาประชาชน* มาแล้ว
ต่อมา  เมื่อวันที่ 26 พฤษภาคม พ.ศ. 2553 ศูนย์อำนวยการแก้ไขสถานการณ์ฉุกเฉิน ออกคำสั่งที่ 71/2553 ตามอำนาจของ พระราชกำหนดการบริหารราชการในสถานการณ์ฉุกเฉิน พุทธศักราช 2548 ห้ามมิให้หนังสือพิมพ์ มหาประชาชน ฉบับ ความจริงวันนี้ เสนอข่าวสาร หรือทำให้ปรากฏแพร่หลายซึ่งข่าวสาร ที่มีข้อความและเนื้อหา ที่กระทบกระเทือนต่อความมั่นคง และความสงบเรียบร้อย ภายในราชอาณาจักร อันทำให้เกิดความปั่นป่วน หรือกระด้างกระเดื่องในหมู่ประชาชน และบั่นทอนความเป็นปึกแผ่น แน่นแฟ้นของคนในชาติ หากฝ่าฝืน ต้องระวางโทษ จำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ
ทั้งนี้ เมื่อวันที่ 3 กันยายน พ.ศ. 2553 กลับมาอีกครั้งของ หนังสือพิมพ์รายสัปดาห์ ชื่อว่า **มหาประชาชนสุดสัปดาห์** ได้เริ่มวางจำหน่ายแล้ว ฉบับละ 20 บาท

## ดูเพิ่ม
* ความจริงวันนี้
* นิตยสารเสียงทักษิณ
* ไทยเรดนิวส์
* แนวร่วมเรด
* เรดพาวเวอร์

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:หนังสือพิมพ์ในประเทศไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:การเมืองภาคประชาชน
โรงเรียนอนุบาลทัสนินทร

thumb

**โรงเรียนอนุบาลทัสนินทร**  ตั้งอยู่เลขที่ 191/228 หมู่บ้านกุลพันธ์วิลล์ โครงการ 5 หมู่ที่ 5 ตำบลแม่เหียะ อำเภอเมืองเชียงใหม่ จังหวัดเชียงใหม่ 50100 มีอาคารเป็นตึก 3 ชั้น มี 3 ห้องเรียนและมี 9 ห้องประกอบการ ได้ก่อตั้งขึ้นจากปณิธานอันแน่วแน่ของคณะผู้บริหารโรงเรียนที่มีเจตนารมณ์ที่ต้องการจะจัดการศึกษาที่มุ่งส่งเสริมกระบวนการพัฒนาเด็กก่อนประถมศึกษาให้เป็นไปอย่างมีประสิทธิภาพ มีรากฐานชีวิตที่มั่นคงและมีความเจริญงอกงามพร้อมกันทั้งทางด้านร่างกาย อารมณ์-จิตใจ สังคมและสติปัญญา เหมาะสมกับวัยอย่างเต็มตามศักยภาพ อบรมให้เด็กรู้จักแนวทางของพุทธศาสนาควบคู่ไปกับวิทยาการที่ทันสมัย มุ่งเน้นการอบรมศีลธรรม จริยธรรม มารยาทที่ดีงามเพื่อพัฒนาจิตใจ มีวิสัยทัศน์ที่ก้าวไกล มีสติปัญญาที่เฉลียวฉลาด รู้จักคิดเป็น ทำเป็น และแก้ปัญหาเป็น  ทันต่อโลกแห่งการเปลี่ยนแปลงและมีความสุขในการเรียนรู้

โรงเรียนได้เปิดสอนตามหลักสูตรก่อนประถมศึกษา พุทธศักราช 2546 ของกระทรวงศึกษาธิการ ตั้งแต่ชั้นอนุบาล 1 ถึงอนุบาล 3 เป็นโรงเรียนเอกชนแบบสหศึกษา  ประเภทสามัญศึกษาโดยได้รับอนุญาตให้จัดตั้งเป็นโรงเรียนอนุบาลทัสนินทร ตามใบอนุญาตจัดตั้งโรงเรียน เลขที่ ชม 01 - 004/2549    ออกให้ ณ. วันที่ 5 เดือนเมษายน พ.ศ. 2549    ออกให้โดยท่านผู้ว่าราชการจังหวัดเชียงใหม่ มีนายธานินทร์  ตั้งโสภณ เป็นผู้รับใบอนุญาต มีนางสาวจรินดา  จันทร์แปลง เป็นผู้จัดการ และมีนางพรชนก คงปั้น เป็นผู้อำนวยการโรงเรียน  และ คณะผู้บริหาร คณะครูมีประสบการณ์และเชี่ยวชาญด้านการจัดการศึกษาปฐมวัย เป็นผู้บริหารและครูมืออาชีพ ที่คอยดูแล เอาใจใส่ จัดระบบการเรียนรู้ และอบรมเลี้ยงดูเด็กทุกคนอย่างใกล้ชิดเสมือนลูกของตนเอง 

## สัญลักษณ์
### ปรัชญาของโรงเรียน
เด็กคือวัยบริสุทธิ์อันสดใส เราต้องทุ่มเทหัวใจเอาใจใส่ดูแล

### คำขวัญของโรงเรียน
ขุมทรัพย์ความรู้	ก้าวสู่โลกกว้าง	ทัสนินทรนำทาง	เสริมสร้างปัญญา

## อ้างอิง

อนุบาลทัสนินทร
อนุบาลทัสนินทร